Kierch Eschduerf

D'Kierch zu Eschduerf ass eng kathoulesch Kierch, déi zur Par Öewersauer Saint-Pirmin, zum Dekanat Norden an zu der Gemeng Esch-Sauer gehéiert. Et ass och d'Parkierch vun där neier Par. D'Patréinesch vun der Kierch ass déi helleg Helena, där hiert Fest den 18. August gefeiert gëtt. Se steet op der Kräizung vun der Haaptstrooss (An der Gaass), dem CR314, mat der Juddegaass. Den 12. Februar 2024 gouf s'als national Kulturierfschaft klasséiert. Geschicht Am 10. Joerhonnert huet e gewëssen Adlege Maingaud resp. Meginold oder seng Nofollger eng Kierch baue gelooss, déi der Helleger Helena geweit war. Zu Eschduerf gouf am Joer 1717 eng nei Kierch gebaut.. Dës Kierch gouf um Enn vum 19. Joerhonnert duerch déi haiteg Kierch ersat, déi den 12. November 1895 konsekréiert gouf. Bis de 7. Mee 2017 war d'Kierch vun Eschduerf och d'Parkierch vun der Par Eschduerf. Et war déi eenzeg Kierch an der Par Eschduerf. Klacken Am Kierchtuerm vun Eschduerf hänke 6 Klacken déi an den Téin c", b', a', g', f' an c', lauden. Lauschtert op You tube Par Eschduerf Paschtéier 1795 - 1804: Nic. Neumann, Eschduerf 1804 - 1808: J.P. Schmit, Géisdref 1808 - 1811: P. Flammant, Platen 1811 - 1835: Martin Weings, Oberweis 1835 - 1852: Paul Urhausen, Grooljen 1852 - 1864: Nicolas Eischen, Esch-Sauer 1864 - 1885: Theodore Wintersdorf, Biereng 1885 - 1887: Nicolas Moes, Réimech 1887 - 1898: J.B. Pinth, Beesslek 1898 - 1911: Nicolas Anthony, Kierchen 1911 - 1917: Fernand Laux, Keel 1917 - 1923: Johann Engler, Huelmes 1923 - 1928: Michel Faltz, Furen 1928 - 1937: Aloyse Faber, Stengefort 1937 - 1950: Balthasar Bourggraff, Beesslek 1950 - 1984: Joseph Roeder, Bettenduerf 1984 - 1988: Paul-Maria Meier, Biwels 1988 - 1993: Félix Steichen, Welschent 1993 - 1999: Pit Faber, Bouneweg zanter 1999: Marco Wehles, Houschent Kiermes D'Eschduerfer Kiermes ass ëmmer de leschte Sonndeg am August. Donieft gëtt zu Eschduerf och eng "kleng Kiermes" gefeiert, an zwar op Jousefsdag, den 19. Mäerz. Paschtoueschhaus D'Paschtoueschhaus steet hanner der Kierch a gouf am Joer 1900 vum Eschduerfer Entreprener Jean Stephany gebaut. Parhaus Nieft dem Paschtoueschhaus hanner der Kierch steet d'Parhaus, dat an den 1990er Joren op Initiativ vum deemolege Paschtouer Félix Steichen onentgeltlech vun e puer Eschduerfer Leit gebaut ginn as. D'Aweiung war den 28. Juni 1998. Literatur Philippe Scouville: Handbüchlein der Bruderschaft Jesus, Maria, Josef, gegründet durch Ph. Scouville, S. J., eingeführt in Eschdorf durch P. Wiltz, S. J., am 19. März 1720, Imprimerie St. Paul, 1953 Paul-Marie Meier: T.H. Welter, Pfarrer in Eschdorf-Esch (1777-1784), Hemecht, 1988, Säiten 77 bis 91 Paul-Marie Meier: Nicolas Neumann: Pfarradministrator von Eschdorf/Esch 14.1.1795-16.1.1803, Hemecht, 1988, Säiten 517 bis 525 Paul-Marie Meier: Joh. Bapt. Pinths Pastoraljahre 1888-1895 als Pfarrer von Eschdorf, Hemecht, 1995, Säiten 205 bis 229 Zenner, Roby: Aus der Pfarrgeschichte von Eschdorf, Lëtzeburger Sonndesblad, 1988, Nr. 25, Säit 28 Roby Zenner: Aus der 600 Jahre alten Pfarrei Eschdorf, Lëtzeburger Sonndesblad, 1997, Nr. 28, Säit 24 Kuckt och Lëscht vu reliéise Gebaier zu Lëtzebuerg Lëscht vun de Lëtzebuerger Paren Lëscht vun de fréiere Lëtzebuerger Paren Um Spaweck Websäit vun der Par Öewersauer Saint-Pirmin D'Kierch op der Websäit vun der Par Öewersauer Saint-Pirmin D'Fënstere vun der Kierch vun Eschduerf op der Websäit vun der Stiftung Forschungsstelle Glasmalerei des 20. Jh. e. V. (de) D'Uergel vun der Kierch op Orgues.lu Referenzen